CELEX: 62020TN0212
Language: et
Date: 2020-04-17 00:00:00
Title: Kohtuasi T-212/20: 17. aprillil 2020 esitatud hagi – Gaz-System versus ACER

8.6.2020   
            
            
               ET
            
            
               Euroopa Liidu Teataja
            
            
               C 191/39
            
         
      17. aprillil 2020 esitatud hagi – Gaz-System versus ACER
      (Kohtuasi T-212/20)
      (2020/C 191/53)
      Kohtumenetluse keel: inglise
      
         Pooled
      
      
         Hageja: Operator Gazociągów Przesylowych Gaz-System S.A. (Varssavi, Poola) (esindaja: advokaadid E. Buczkowska, M. Trepka)
      
         Kostja: Euroopa Liidu Energeetikasektorit Reguleerivate Asutuste Koostöö Amet
      
         Nõuded
      
      Hageja palub Üldkohtul:
      
                  —
               
               
                  tühistada ACERi apellatsiooninõukogu 7. veebruari 2020. aasta otsus nr A-006-2019;
               
            
                  —
               
               
                  mõista kohtukulud välja kostjalt.
               
            
         Väited ja peamised argumendid
      
      Hagi põhjenduseks esitab hageja viis väidet.
      
                  1.
               
               
                  Esimene väide, et määruse (EL) nr 2019/942 (1) artikli 28 lõike 4 tõlgendamisel on tehtud ilmselge viga, kuna ACERi apellatsiooninõukogu ei kontrollinud ACERi otsust nr 10/2019 täies ulatuses. See ACERi apellatsiooninõukogu põhjendamatu enesepiirang mõjutas otseselt vaidlustatud otsuse resolutiivosa.
               
            
                  2.
               
               
                  Teine väide, et õige ei ole seisukoht, et ACER ei ole rikkunud läbipaistvuse põhimõtet, mis on sätestatud ELTL artiklis 15, Euroopa Liidu põhiõiguste harta artiklis 41, määruse (EL) 2017/459 (2) artikli 37 lõikes 3 ja määruse (EL) 2019/942 artikli 6 lõikes 4, kuigi ACER (i) muutis suvaliselt nõudeid, mis on seotud tehnilise kvaliteedi nõuete kriteeriumidega, millele esitatud pakkumused peavad vastama, ning (ii) valis menetluse – millega kaasnes kohe alguses platvormi määramine – kordamise võimaluse, ilma et seda muudatust ja valikut oleks põhjendatud.
               
            
                  3.
               
               
                  Kolmas väide, et õige ei ole seisukoht, et ACER ei rikkunud võrdse kohtlemise põhimõtet, kui ta kehtestas juhtuuringuks ülesandes B(i) ja B(ii) nõuded suvaliselt, millega eelistati platvorme, mis ei täitnud pakkumuste esitamise ajal põhinõudeid.
               
            
                  4.
               
               
                  Neljas väide, et õige ei ole seisukoht, et ACER ei rikkunud ELTL artiklis 15 ja harta artikli 41 lõikes 1 ja artikli 41 lõike 2 punktis c sätestatud läbipaistvuse põhimõtet, kui ta tegutses suvaliselt ja ei selgitanud juhtuuringu nõudeid, mis mõjutas võimsuse reserveerimise keskkondade pakkumuste ettevalmistamist enne nende pakkumuste tegemist.
               
            
                  5.
               
               
                  Viies väide, et õige ei ole seisukoht, et ACERi otsus 10/2019 oli nõuetekohaselt põhjendatud ja ei ole seega ilmselgelt vastuolus ELTL artikliga 296 ja harta artikli 41 lõike 2 punktiga c ja artikliga 47, samas kui selles otsuses esitatud põhjendus ei võimalda mõista ACERi kaalutlusi, mille põhjal valiti RBP platvorm, mistõttu on märkimisväärselt takistatud hageja võime seda otsust vaidlustada.
               
            
         (1)  Euroopa Parlamendi ja nõukogu 5. juuni 2019. aasta määrus (EL) 2019/942, millega asutatakse Euroopa Liidu Energeetikasektorit Reguleerivate Asutuste Koostöö Amet (ELT 2019, L 158, lk 22).
      
         (2)  Komisjoni 16. märtsi 2017. aasta määrus (EL) 2017/459, millega kehtestatakse gaasi ülekandesüsteemide võimsuse jaotamise mehhanismide võrgueeskiri ja tunnistatakse kehtetuks määrus (EL) nr 984/2013 (ELT 2017, L 72, lk 1).